L’OSIB, LA CORAL UNIVERSITAT DE LES ILLES BALEARS I S.M LA REINA SOFIA AMB PROJECTE HOME | simfonicadebalears.com
Com cada any, la Catedral de Palma va ser l'escenari per al concert que va oferir ahir, 21 de març de 2016, l'Orquestra Simfònica de les Illes Balears, juntament amb la Coral Universitat de les Illes Balears. Un vetllada, amb l'objectiu d'ajudar a la institució Projecte Home, presidida per S. M. la Reina Sofia i organitzada per Rotary Club Junípero Serra.
Les harmonies, dissonàncies lluminoses i altes tesitures van sonar dins de la majestuositat de la Catedral amb el començament de la Coral interpretant Her Sacred Spirit Soars d'E. Whitcare.
El programa es tancà amb el Rèquiem de Duruflé. L'Orquestra Simfònica de les Illes Balears, la Coral Universitat de les Illes Balears, juntament amb la mezzosoprano Sandra Mc Master com a solista, i sota la direcció de Pablo Mielgo i Joan Company, aconseguiren transmetre l'originalitat, força i bellesa del rèquiem. Estructurat per nou moviments, l'obra es caracteritza pels elements dispars i gran ambigüitat tonal al principi i final.
Dues obres especials per a un lloc especial que van aconseguir emocionar a la Reina Sofia i al públic. Gràcies a aquest concert, el públic i la cultura donen suport a la institució Projecte Home perquè segueixi lluitant per una causa essencial per a la societat.
D'aquesta forma, l'Orquestra Simfònica de les Illes Balears està prop de la societat a la qual representa. La seva música i els seus músics apropen la música a tots els àmbits socials, conscients que és una eina fonamental en la transformació d'un territori.